સમાચાર એજન્સી રૉઈટર્સનો આ અહેવાલ સાઉદી અરબના તત્કાલીન કિંગ ખાલિદના છ દિવસના પાકિસ્તાન પ્રવાસ વિશે છે. 

આ અહેવાલ અનુસાર પાકિસ્તાનના તત્કાલીન વડાપ્રધાન ઝુલ્ફિકાર અલી ભુટ્ટોને આશા હતી કે સાઉદી નાણાંકીય મદદ વધારશે. અહેવાલમાં એવું પણ કહેવામાં આવ્યું છે કે સાઉદી કિંગનો આ પહેલો પાકિસ્તાન પ્રવાસ છે. 

Twitter કન્ટેન્ટ પૂર્ણ, 1

આ જ અહેવાલના એક ભાગની તસવીરને ટ્વીટ કરતા હુસૈન હક્કાનીએ લખ્યું છે, "આ 1976નો સમાચાર અહેવાલ છે. 43 વર્ષ પછી, સાઉદીના બીજા નેતા અને એ જ આશાઓ?" હુસૈન હક્કાનીના આ ટ્વીટ ઉપર પાકિસ્તાનીઓએ કડક પ્રતિક્રિયા આપી છે. જો કે કેટલાંક લોકોએ સમર્થન પણ આપ્યું છે. 

તમે આ વાંચ્યું કે નહીં?

થંભી ગયું પાકિસ્તાન 

રવિવારની રાત્રે સાઉદીના ક્રાઉન પ્રિન્સ મોહમ્મદ બિન-સલમાન પાકિસ્તાન પહોંચ્યા ત્યારે જાણે આખું પાકિસ્તાન થંભી ગયું હતું. પ્રિન્સ સલમાન પહેલી વાર પાકિસ્તાન પહોંચ્યા છે. વડાપ્રધાન ઈમરાન ખાન અને સેના પ્રમુખ સલમાનના સ્વાગતમાં ઍરપોર્ટ ઉપર ઉભા હતા.

ઇમરાન ખાન પોતે ગાડી ચલાવીને સલમાનને પોતાના નિવાસ ઉપર લઈ આવ્યા. બંનેની મુલાકાતમાં ઇમરાન ખાનની બૉડી લૅન્ગવેજથી સ્પષ્ટ થતું હતું કે તેઓ પોતાની... બીજા 4000 અક્ષરો માટે લેખ ચાલુ રાખો:
દરેક વાતમાં આભાર વ્યક્ત કરી રહ્યા છે. 

સલમાનના પ્રવાસના મુદ્દે પાકિસ્તાની મીડિયા અને સત્તામાં મહિનાઓથી હિલચાલ હતી. પાકિસ્તાની મીડિયામાં તો રોજ ધારણાઓ બાંધવામાં આવતી હતી કે સલમાન આ પ્રવાસમાં પાકિસ્તાનને કેટલા અરબ ડૉલરની મદદ કરશે. 

હકીકતમાં પાકિસ્તાન અસ્તિત્વમાં આવ્યું ત્યારથી હાલ સૌથી ભયંકર આર્થિક સંકટમાંથી પસાર થઈ રહ્યું છે. હાલત એવી છે કે તેનો વિદેશી મુદ્રા ભંડાર 9 અબજ ડૉલર થઈ ગયો છે જ્યારે બાંગ્લાદેશનો 33 અબજ ડૉલર છે. 

સાઉદી અરેબિયાએ 20 અરબ ડોલરના કરાર અને 2000 કેદીઓની મુક્તિની જાહેરાત કરી છે.

તો સામે પાકિસ્તાને સાઉદી પ્રિન્સ મોહમ્મદ બિન-સલમાનની શાનદાર મહેમાનનવાજી સાથે તેમને દેશના સર્વોચ્ચ સન્માન નિશાન-એ-પાકિસ્તાનથી નવાજ્યા છે. 

તમે આ વાંચ્યું કે નહીં?

સાઉદી અરબને પાકિસ્તાન સુરક્ષાનો ભરોસો અપાવે છે. પાકિસ્તાન પરમાણું શક્તિ સંપન્ન દેશ છે અને તેને લાગે છે કે આ હથિયારના જોર પર મધ્ય-પૂર્વમાં ઘર્ષણની સ્થિતિ પેદા થઈ તો તે સાઉદી સાથે મજબૂતીથી ઉભો રહેશે. 

ઇમરાન ખાને વડાપ્રધાન બન્યા પછી પહેલા વિદેશી પ્રવાસ માટે સાઉદીને જ પસંદ કર્યો હતો. ખાને આ પ્રવાસ દરમિયાન કહ્યું હતું કે પાકિસ્તાન કોઈ બહારની શક્તિને સાઉદી ઉપર હુમલો કરવા દેશે નહીં. 

અત્યારે સાઉદીમાં 25 લાખથી વધુ પાકિસ્તાની કામ કરે છે. આમાંથી મોટા ભાગના શ્રમજીવી છે. એ દર વર્ષે પાકિસ્તાનમાં પોતાના પરિવારો માટે 5થી 6 અબજ ડૉલર રકમ મોકલે છે અને એ પાકિસ્તાની અર્થવ્યવસ્થા માટે ખૂબ અગત્યનું છે. 

અરબ ન્યૂઝના અહેવાલ અનુસાર સાઉદી અરબ ઇન્ટેલિજન્સના મુખ્ય પ્રિન્સ તુર્કી બિન ફૈઝલે પાકિસ્તાન અને સાઉદીના સંબંધો વિષે કહ્યું હતું, "લગભગ આ બંને દેશો વચ્ચેનો હાલ સૌથી સારો સંબંધ છે." 

1960ના દશકાથી જ પાકિસ્તાની સૈનિક સાઉદીના શાહી શાસનની સુરક્ષામાં લાગ્યા છે. આ સાથે જ પાકિસ્તાન સાઉદીના સૈનિકો અને પાઇલટને તાલીમ આપે છે. 1969માં પાકિસ્તાને યમનની સેનાના આક્રમણને અટકાવવામાં મદદ કરી હતી. 

ઈરાન-ઈરાક યુદ્ધમાં પણ પાકિસ્તાને પોતાની સેનાને સાઉદી આરબ મોકલી હતી. 

2016ના અહેવાલના અનુસાર સાઉદી અરબ પાકિસ્તાની હથિયારોનો સૌથી મોટો આયાતકર્તા છે. પાકિસ્તાને જ્યારે પરમાણું પરીક્ષણ કર્યું હતું ત્યારે તો સાઉદીએ ખુલીને તેનું સમર્થન કર્યું હતું. 

સાઉદી અરબે 1998થી 1999 સુધી 50 હજાર બેરલ તેલ મફતમાં આપ્યું હતું. સાઉદી પર વિવિધ પ્રકારના પ્રતિબંધ હોવા છતાં તેણે આવું કરેલું.

અફઘાનિસ્તાનથી રશિયન સેના...